text: Церемония по дипломиране на випуск 2018 във ВУЗФ на 05.12.2018 г.
  На 5 декември 2018 г. от 10:00 ч. на тържествена церемония в аулата на ВУЗФ ще бъдат връчени дипломите на випуск 2018 година.
  В присъствието на ръководството на висшето училище, преподавателите, родители и близки на студентите, ректорът на ВУЗФ доц. д-р Григорий Вазов ще поздрави дипломираните студенти. Специални награди ще бъдат връчени и на изявени преподаватели от висшето училище.
  Всички дипломанти трябва да бъдат в 9:00 ч. в сградата на ВУЗФ. За ваше удобство в кабинет № 302 ще може да оставите личните си вещи. В кабинет № 303 ще получите тога и шапка срещу подпис, които трябва да върнете на същото място след края на церемонията.
  * При желание от ваша страна имате възможност да закупите шапките за спомен на цена от 15 лева.
  Важно: Всички, които желаят да получат дипломите си на официалната церемония, трябва да са ги подписали в отдел "Студенти" до 23 ноември 2018 г. и да са потвърдили присъствието си в срок.